
Polisi Telemateg y Fflyd

Defnyddio Data Tracio Cerbydau a Data am Ymddygiad Gyrwyr.

Nod y Polisi
1.1	Mae gan Gyngor Sir Caerfyrddin fflyd sy'n cynnwys cerbydau a chyfarpar sy’n cael eu hurio y mae eu hangen arno i’w helpu i ddarparu ystod amrywiol o wasanaethau.
1.2	Cydnabyddir mai gyrru yw un o'r gweithgareddau gwaith mwyaf peryglus i weithwyr a’i fod yn cyfrannu at allyriadau carbon a gostyngiad yn ansawdd yr aer. Bydd y polisi hwn yn cefnogi ymrwymiad y Cyngor i fod yn garbon sero net erbyn 2030 ar ôl iddo ddatgan Argyfwng Hinsawdd.
1.3	Bydd rhoi technoleg cerbydau a systemau telemateg ar waith, a’u defnyddio, yn cefnogi'r Cyngor i gyflawni ei nod o ddarparu fflyd ddiogel, effeithlon sy’n eco-gyfeillgar.
1.4	Mae'r polisi hwn yn nodi'r egwyddorion cyffredinol ar gyfer defnyddio technoleg ac offer telemateg mewn cerbydau a weithredir gan Gyngor Sir Caerfyrddin.
1.5	Dylid darllen y polisi hwn ar y cyd â’r Polisi Teledu Cylch Cyfyng a’r Hysbysiad Preifatrwydd i Weithwyr sy'n Gyrru fel Rhan o'u Rôl.	Comment by Helen Davies-Eynon: This will need to be linked to the Welsh version


2.0	Diffiniadau
2.1	Diffinnir technoleg cerbydau a thelemateg fel systemau a ddefnyddir yng ngherbydau'r Cyngor i fesur data a gwybodaeth sy'n ymwneud â'r defnydd o gerbydau a darparu gwasanaethau, a’u cofnodi, ac mae'n cynnwys:
A. Telemateg cerbydau
B. Technoleg yn y cab 
C. Camerâu mewn cerbydau (defnyddir camerâu sy’n wynebu i mewn dim ond pan fo’r cyhoedd yn cael mynediad i’r cerbyd. e.e. Llyfrgell Deithiol)
D. Nid yw’r swyddogaeth recordio sain wedi’i galluogi ar unrhyw system gamera mewn cerbydau.

3.0	Cwmpas
3.1	Mae’r polisi hwn yn berthnasol i:
A. Bob cerbyd fflyd a weithredir gan y Cyngor, sy’n eiddo i’r Cyngor neu sy’n cael ei hurio gan y Cyngor
B. Pob gweithiwr ac unrhyw un arall sy’n gweithredu a/neu’n gyrru cerbydau fflyd a weithredir gan y Cyngor.
3.2	Nid yw’r polisi yn berthnasol i weithwyr sy’n defnyddio’u cerbydau eu hunain ar fusnes y Cyngor.
4.0	Rolau a Chyfrifoldebau
4.1	Yn ogystal â'r rolau a'r cyfrifoldebau cyffredinol a nodir ym Mholisi Risg Ffyrdd a Llawlyfr Gyrwyr Cyngor Sir Caerfyrddin a pholisïau cyflogaeth perthnasol eraill, diffinnir y rolau a'r cyfrifoldebau penodol canlynol:

A. Bydd Uwch-swyddog Cyfrifol y Cyngor ar gyfer cydymffurfiaeth Teledu Cylch Cyfyng a chamerâu mewn cerbydau yn goruchwylio llywodraethu ac yn sicrhau cydymffurfiaeth â Chôd Ymarfer Camerâu Gwyliadwriaeth y Swyddfa Gartref a pholisi teledu cylch cyfyng corfforaethol y Cyngor. Bydd Rheolwr y Fflyd yn gweithredu systemau o ddydd i ddydd ac yn gweithredu dan gyfarwyddyd yr Uwch-swyddog Cyfrifol, gyda chyngor gan yr adran Llywodraethu Gwybodaeth ac Iechyd a Diogelwch. Bydd arweinwyr yn yr adrannau yn cael eu henwebu i gefnogi gweithrediad o fewn meysydd gwasanaeth
B. Bydd Rheolwr y Fflyd yn gyfrifol am ddewis telemateg, caffael arni, ei gosod, ei chynnal a chadw, ei monitro a darparu hyfforddiant i weithwyr. Bydd hefyd yn gyfrifol am reoli gwybodaeth a gynhyrchir gan y delemateg yn unol â chyfreithiau Diogelu Data'r DU, sef Rheoliad Cyffredinol y DU ar Ddiogelu Data (GDPR y DU) a Deddf Diogelu Data 2018.
C. Mae'r Arweinydd Iechyd a Diogelwch yn gyfrifol am roi cyngor ac arweiniad o ran gweithredu’r offer a'r wybodaeth a gynhyrchir, a’r defnydd ohonynt, gan eu bod yn ymwneud ag iechyd, diogelwch a llesiant.
D. Mae Rheolwyr Llinell ar bob lefel yn gyfrifol am sicrhau bod gweithwyr sy'n gweithredu a/neu yn gyrru cerbydau fflyd yn deall sut i weithredu'r offer (os oes angen) a sut y bydd y wybodaeth a gynhyrchir yn cael ei defnyddio. Mae Rheolwyr Llinell hefyd yn gyfrifol am sicrhau bod y gweithwyr hyn yn cydymffurfio â'r polisi hwn ac yn actifadu'r offer cyn gyrru cerbyd fflyd.
E. Mae gweithwyr yn gyfrifol am sicrhau eu bod yn cydymffurfio â'r polisi hwn ac yn defnyddio'r offer a ddarperir yn briodol. Sicrhewch fod yr offer yn gweithio cyn gweithredu cerbyd fflyd. Os nad yw'r offer yn gweithio'n iawn, rhowch wybod i Dîm y Fflyd a/neu eu Rheolwr Llinell am y mater ar unwaith. Rhowch wybod am unrhyw ddiffygion neu bryderon yn brydlon a pheidiwch â gweithredu'r cerbyd nes ei fod yn ddiogel gwneud hynny.


5.0	Egwyddorion
5.1	Bydd y Cyngor yn defnyddio technoleg cerbydau a dyfeisiau telemateg a’r wybodaeth y maent yn ei darparu at ddibenion:
a) Tryloywder wrth Ddefnyddio: Mae telemateg a chamerâu cerbydau yn cael eu defnyddio'n agored, gyda hysbysiadau mewnol sy’n hysbysu gyrwyr a’r criw, ac arwyddion allanol lle gallai camerâu ddal mannau cyhoeddus, yn unol â gofynion tryloywder y polisi teledu cylch cyfyng corfforaethol. Cyhoeddir pwynt cyswllt ar gyfer unrhyw ymholiadau a chŵynion.
b) Mewn amgylchiadau lle mae Damwain Traffig ar y Ffordd bydd y wybodaeth hon hefyd yn helpu i ddiogelu’r Cyngor a’i weithwyr rhag hawliadau sy’n codi o ddigwyddiadau o’r fath.
c) Rhoi diogelwch ychwanegol i weithwyr trwy gynorthwyo i reoli risgiau ffordd galwedigaethol i fodloni ein cyfrifoldebau iechyd a diogelwch.
d) Lleihau allyriadau carbon a gwella ansawdd yr aer.
e) Helpu i gynllunio’r logisteg a’r defnydd o gerbydau er mwyn darparu gwasanaethau effeithiol.
f) Lleihau costau sy’n gysylltiedig â chynnal a chadw cerbydau.
g) Helpu gyda lleoliad cerbydau sydd wedi torri i lawr neu wedi cael eu dwyn.
h) Cofnodi oriau gyrwyr fel tystiolaeth o gydymffurfiaeth â’r Gyfarwyddeb Trafnidiaeth Ffyrdd.
i) Helpu i ddiogelu gweithwyr yn erbyn cwynion a honiadau gofidus.
j) Helpu i gynllunio gwaith (e.e. cynllunio llwybrau ac amserlenni, lleihau milltiroedd ‘marw’, gwybod pa gerbyd sydd agosaf at argyfwng, defnyddio cerbydau yn y ffordd orau, ayb.).
k) Rhoi gwybodaeth am bwy sy’n gyfrifol am gerbyd ar bob adeg a helpu i fodloni gofynion y Drwydded Gweithredwyr Cerbydau Nwyddau.
l) Defnyddir data telemateg i adnabod gwelliannau mewn arferion gyrru, effeithlonrwydd wrth weithredu, a chymhwysedd gyrwyr, a’u rhoi ar waith, ac i lywio hyfforddiant wedi’i deilwra lle bo hynny’n ofynnol er mwyn gwella diogelwch a pherfformiad. Bydd adroddiadau wythnosol yn cael eu creu a’u dadansoddi’n ganolog gan Dîm y Fflyd. 
m) Mae prosesu data telemateg a chamerâu yn dod o dan Erthygl 6(1)(e) GDPR y DU (cyflawni tasg gyhoeddus/ymarfer awdurdod swyddogol) yn bennaf. Mae Hysbysiad Preifatrwydd Teledu Cylch Cyfyng y Cyngor yn berthnasol a chyfeirir ato er budd tryloywder, hawliau testun y data, a threfniadau rhannu.
5.2	Os gwelir unrhyw arfer gwael neu gamymddwyn wrth ddadansoddi'r system dechnoleg a thelemateg, bydd gweithiwr yn cael gwybod am unrhyw bryderon a nodwyd ac yn cael cyfle i fynegi ei safbwynt cyn i unrhyw benderfyniad ynghylch camau pellach gael ei wneud, a bydd yn dilyn Fframwaith Rheoli Perfformiad Adnoddau Dynol a/neu’r Y Polisi a’r Weithdrefn Disgyblu	Comment by Helen Davies-Eynon: This will need to be linked to the Welsh version


6.0	Cynnal a Chadw, Storio, Trin a Thrafod a Mynediad at Gofnodion
6.1	Ystyrir bod rhywfaint o'r wybodaeth a gofnodwyd gan yr offer technoleg cerbydau a thelemateg yn ddata personol o dan GDPR y DU gan ei bod yn caniatáu i unrhyw un sy'n mynd i mewn i’r system i adnabod gyrrwr unigol a'i ymddygiad.
Bydd data telemateg yn cael eu cadw am uchafswm o 3 blynedd a delweddau o gamerâu cerbydau am 30 diwrnod, oni bai fod ar ymchwiliadau parhaus neu achosion cyfreithiol eu hangen. Bydd y cyfnodau hyn yn cael eu hadolygu'n flynyddol mewn ymgynghoriad â Llywodraethu Gwybodaeth. Sylwer, dim ond ar gyfer y 12 mis diwethaf y bydd defnyddwyr sydd â mynediad i'r Porth Telemateg yn gallu gweld y delweddau.
6.2	Rhaid i'r defnydd o'r system telemateg cerbydau, y ffordd y mae’n gweithio, a'r wybodaeth sydd arni, fod yn gymesur, yn dryloyw ac yn rhesymol. Dim ond at y dibenion a restrir yn 5.1 uchod y defnyddir data gyrwyr am weithrediad cerbyd penodol. Dim ond y rheiny sydd ag awdurdodiad ddylai gael mynediad at y data a’u gweld. Ni ddylid arddangos data lle gall staff nad oes ganddynt fynediad awdurdodedig eu gweld.
6.3	Rhaid prosesu data personol yn unol â GDPR y DU.
6.4	Bydd y data a gofnodir gan y system telemateg cerbydau yn cael eu rheoli yn unol â pholisïau a gweithdrefnau llywodraethu'r Cyngor, yn enwedig y Polisi Rheoli Cofnodion a'r Polisi Cadw a Gwaredu Cofnodion, i helpu i ddarparu gwybodaeth reoli am y defnydd o gerbydau ar gyfer hawliadau yswiriant, achosion cyfreithiol ac, os oes angen, i ddatrys unrhyw gŵynion neu honiadau yn erbyn y Cyngor neu ei weithwyr.
6.5	Rhaid i unrhyw geisiadau nad ydynt yn cael sylw gan y darpariaethau uchod, gael eu cymeradwyo gan Reolwr y Fflyd cyn caniatáu mynediad.
6.6	Gellir monitro gwybodaeth gyffredinol a thueddiadau, ac adrodd amdanynt, er mwyn llywio strategaethau i leihau allyriadau carbon, gwella ansawdd yr aer a helpu i leihau risg ffordd galwedigaethol.
6.7	Bydd y data arferol a gofnodir gan y system yn cynnwys y canlynol, ond heb fod yn gyfyngedig iddynt:
A. Safle’r cerbyd a’i leoliad
B. Cyflymder y cerbyd
C. Cyflymu llym gan y cerbyd 
D. Brêcio llym gan y cerbyd
E. Yr amser y mae’r injan yn segur
F. Cornelu llym
G. Milltiroedd/Pellter
6.8 	Prosesu a Lletya Diogel: Gallai cofnodion electronig gael eu prosesu trwy lwyfannau a gymeradwywyd (e.e., Microsoft 365) o dan fesurau diogelu cytundebol. Pan fo’r cofnodion yn cael eu lletya tu allan i'r DU, bydd y lletya wedi’i gyfyngu at awdurdodaethau sy'n rhoi amddiffyniad cyfwerth (e.e., yr UE o dan GDPR), yn unol â threfniadau corfforaethol.
Mae'r holl ddata telemateg a chamera yn cael eu prosesu a'u storio o fewn tenantiaeth Microsoft 365 UK y Cyngor neu lwyfannau diogel eraill a gymeradwywyd. Ni fydd data yn cael eu trosglwyddo y tu allan i'r DU/UE heb fesurau diogelu priodol.

7.0	Defnyddio Cofnodion
7.1	Os yw'r data wedi cael eu hadolygu, bydd gweithiwr yn cael gwybod am unrhyw bryderon y mae'r defnydd o dechnoleg a thelemateg wedi'u nodi ac yn cael cyfle i fynegi ei safbwynt cyn i unrhyw benderfyniad ynghylch camau pellach gael ei wneud, a dilynir canllawiau Rheoli Perfformiad a/neu Ddisgyblu Adnoddau Dynol.

8.0	Monitro
Bydd y Cyngor yn monitro ei fflyd er mwyn:
1) Dadansoddi symudiadau cerbydau i uchafu’r defnydd o’r cerbydau a’r gallu i ddarparu gwasanaethau ac i wella effeithlonrwydd.

2) Casglu tystiolaeth fod ein cerbydau yn gweithredu o fewn terfynau cyflymder ac yn cydymffurfio’n llwyr â gofynion statudol, gan gynnwys y canlynol ond heb fod yn gyfyngedig i’r rhain:

a) Trwydded Gweithredwr,
b) Adeiladwaith a Defnydd,
c) Rheoliadau a deddfwriaeth Trwydded Yrru ac Oriau Gyrwyr sy’n dod o dan Ddeddf Traffig Ffyrdd 1991,
d) Deddf Cerbydau Nwyddau (Trwyddedu Gweithredwyr) 1995,
e) Rheoliadau Offer Cofnodi ac Oriau Gyrwyr Cymunedol 2007,
f) Rheoliadau Cerbydau Modur (Trwyddedau Gyrru) (Diwygio) (Rhif 3) 2004
g) Rheoliadau Cerbydau Ffyrdd (Adeiladwaith a Defnydd) (Diwygio) (Rhif 4) 2003.

3) Mewn amgylchiadau lle bo unrhyw Ddamweiniau Traffig ar y Ffordd bydd y wybodaeth hon hefyd yn helpu i warchod y Cyngor a’i weithwyr rhag hawliadau sy’n deillio o ddigwyddiadau o’r fath.

a) Helpu i gefnogi’r heddlu a chwmnïau yswiriant i olrhain unrhyw gerbydau sydd wedi cael eu dwyn ac adennill yr asedau hynny.
b) Monitro’r data ynghylch y defnydd o danwydd ac allyriadau cysylltiedig trwy’r system reoli cerbydau, a fydd yn helpu i gasglu data ac adrodd am y defnydd o danwydd mewn perthynas ag allyriadau CO2 a NOX.

4) Monitro Ymddygiad Gyrwyr i leihau'r defnydd o danwydd a'r costau, a fydd yn gwella ein heffeithlonrwydd wrth ddarparu gwasanaethau ymhellach ac yn diogelu swyddi/gwasanaethau'r Cyngor.

5) Ymateb gyda hyder llwyr i ymholiadau a chŵynion gan gwsmeriaid am faterion sy'n gysylltiedig â gyrwyr.

6) Rhoi gwybodaeth am leoliad cerbydau i reolwyr a goruchwylwyr er mwyn rheoli’r fflyd.

7) Darparu systemau ychwanegol i gefnogi gweithio unigol a diogelwch gyrwyr.

8) Defnyddio’r adroddiadau a gynhyrchir i reoli amcanion hyfforddi gyrwyr a lleihau'r risg ar y ffyrdd i yrwyr ac aelodau o'r cyhoedd.


9.0	Rhoi’r Polisi ar Waith a’i Adolygu
9.1	Bydd y Polisi yn destun ymgynghoriad â'r Undebau Llafur er mwyn ei ddatblygu.
9.2	Mae'r Polisi hwn ar waith o'r dyddiad cymeradwyo ac yn disodli unrhyw bolisïau, gweithdrefnau a/neu gytundebau lleol blaenorol.
9.3	Bydd unrhyw adolygiad neu ddiwygiad yn y dyfodol yn cael eu gwneud mewn ymgynghoriad â'r Undebau Llafur.
9.4 	Adolygiad Blynyddol o Gydymffurfiaeth: Bydd y polisi a'i weithrediad yn destun adolygiad blynyddol yn erbyn 12 Egwyddor Arweiniol Côd Ymarfer Camerâu Gwyliadwriaeth y Comisiynydd Biometreg a Chamerâu Gwyliadwriaeth (2022) a llywodraethu teledu cylch cyfyng corfforaethol y Cyngor, ac adroddir am ganlyniadau i'r Uwch-swyddog Cyfrifol a byrddau/pwyllgorau perthnasol.

10.0 Atodiadau

Diogelu Data a GDPR y DU
Caiff data telemateg a chamerâu cerbydau eu prosesu yn bennaf ar y sail gyfreithlon a geir yn Erthygl 6(1)(e) GDPR y DU – tasg gyhoeddus/awdurdod swyddogol, gan gynnwys diogelwch ar y ffyrdd, atal troseddu, diogelu asedau a chydymffurfio â deddfwriaeth drafnidiaeth; gall dadansoddeg benodol (e.e., effeithlonrwydd, defnydd) ddibynnu ar Erthygl 6(1)(f) – buddiannau cyfreithlon, wedi'u cydbwyso â hawliau gwrthrych y data. Pan fo dyletswyddau cyfreithiol yn berthnasol (e.e., tacograff/oriau gyrwyr), gall Erthygl 6(1)(c) – rhwymedigaeth gyfreithiol fod yn berthnasol. Mae Hysbysiad Preifatrwydd Teledu Cylch Cyfyng y Cyngor yn berthnasol a chyfeirir ato er budd tryloywder, hawliau gwrthrych y data, rhannu a threfniadau lletya.

